સામેના રસ્તાની વાત તો દૂર રહી, જે સુધરાઈ પોતાની ઑફિસની નીચે જ જમા થઈ રહેલા કચરા અને કાટમાળને સાફ કરવા પગલાં લેતી નથી એની પાસેથી બીજા રસ્તાઓની સફાઈની શું અપેક્ષા રાખી શકાય.’આ ફરિયાદના સંદર્ભમાં વૈભવ વોરાએ વધુમાં કહ્યું હતું કે ‘F નૉર્થ ઑફિસના મેઇન ગેટ પાસે જમા થઈ રહેલા કચરા માટે સંબંધિત ડિપાર્ટમેન્ટમાં અનેક વાર ફરિયાદ કરી હોવા છતાં પંદર દિવસ થયા કચરો સાફ થયો નથી. ચોમાસું નજીક આવી રહ્યું છે. જો આ જ પરિસ્થિતિ રહી તો સુધરાઈની ઑફિસ હેઠળ જ ગંદકી જમા થશે અને મચ્છરોનો ઉપદ્રવ થશે. લોકોને અને સુધરાઈના કર્મચારીઓને આ ગંદકીને લીધે ઑફિસમાં આવન-જાવનમાં તકલીફ થશે. જોકે આ બધું વિચારવાનો જાડી ચામડીના અધિકારીઓને સમય જ નથી.’